als_Latn dik_Latn sag_Latn
Superliga shqiptare e futbollit ul siparin për këtë vit me javën e 16 të saj. Përballje të vështira për dy skuadrat e kryeqytetit Partizani dhe Tirana me objektiva të ndryshëm për këtë sezon. Të kuqtë udhëtojnë drejt Vlorës në një ndeshje shumë të vështirë me Flamurtarin. Për teknikun e Partizanit, Hasan Lika, pas eliminimit nga kupa objektivi i skuadrës mbeten tashme Kupat e Evropës. Trysni dhe presion për bardheblute e Tiranës të cilët një fitore me Teutën e kane si oksigjen në këto momente. Sfida kundër djemve të detit paraqitet jetike për skuadrën e Gugash Maganit që ndodhet në vendin e fundit të tabelës në kuotën e 11 pikëve. Në takimet e tjera Lushnja përballet me Skënderbeun, Kukësi sfidon Kastriotin, Besa pret Bylis ndërsa Vllaznia është mysafire në Laç.
als_Latn